label_title: Operasjon Bagration
label_desc: Operasjon Bagration (russisk ""), den sovjetiske offensiven i Hviterussland sommeren 1944, var en av de mest omfattende operasjoner under andre verdenskrig – og i hele krigshistorien. Tyskerne ble påført et knusende nederlag; særlig mannskapstapene var uopprettelige. Seierherrene led også store tap, men hadde store reserver. Under offensiven ble tyskerne raskt drevet ut av Hviterussland, og sovjeterne tok også Polen øst for Wisla og San, og mesteparten av Litauen. Offensiven fikk navn etter den georgiske fyrst Pjotr Ivanovitsj Bagration som var russisk general under den russisk-tyrkiske krig (1787–1792), finskekrigen 1808-1809 og Napoleonskrigene hvor han falt under slaget ved Borodino.